ČETRTA URA ŠOLANJA NA DALJAVO, 9.R

Če bi pouk potekal »normalno«, bi se sedajle pripravljali na pisno preverjanje znanja. Ker smo s snovjo, ki naj bi bila v testu zaključili, bomo preverjanje vseeno izpeljali takole, na daljavo.

Spodaj imaš tri skupine vprašanj, v vsaki je 13 vprašanj s podvprašanji. Vsa vprašanja pri vseh skupinah si preberi, nato pa si izberi eno skupino vprašanj, ki jo boš rešil v zvezek. Vprašanj ni treba prepisovati, vendar odgovarjaj s celim stavkom.

SKUPINA A:

1. Naštej tri družbene dejavnike!
2. Kako gospodarska razvitost vpliva na izobrazbo ljudi v občini Škofja Loka!
3. Skiciraj starostno piramido Bangladeša! Razloži svojo skico!
4. Kateri zavarovan park leži najbolj na JV naše države? Kakšne vrste je ta park?
5. Kako onesnažena je reka Kamniška Bistrica? Naštej tri razloge za takšno onesnaženje!
6. Kaj so emigracije? Katere vrste selitev še obstajajo?
7. Zakaj industrija danes onesnažuje manj kot v času Jugoslavije?
8. Zakaj je pomembno kmetijstvo?
9. Naštej tri pokrajine, kjer je veliko gozdarstva! Zakaj je ohranjanje gozda pomembno?
10. Naštej tri pokrajine, kjer je veliko industrije! Kaj se danes dogaja z industrijo v Sloveniji?
11. Katero vrsto turizma najdemo v Laškem? Kakšne so njegove posledice?
12. Kaj so emisije? V kateri pokrajini jih je veliko?
13. Komat pravi, da na lokalni ravni lahko rešimo tisto, kar smo na globalni ravni uničili. Kaj s tem misli?

SKUPINA B:

* 1. Naštej 6 naravnih dejavnikov, ki vplivajo na gostoto prebivalstva!
	2. Kako tradicija vpliva na rodnost? Povej kakšen primer!
	3. Skiciraj starostno piramido Burkine Faso! Skico tudi razloži!
	4. Zakaj imamo v Goriških Brdih veliko sadjarstva? Katere so ostale kmetijske panoge, ki jih najdemo v Sloveniji?
	5. Kako je z izobrazbo v Sloveniji? Kako se je gibala v preteklosti in kako danes? V razlago vključi tudi vzroke za spremembe!
	6. Na katerih poloblah leži največje slovensko politično središče? Opiši in določi njegovo lego!
	7. Naštej tri posledice turizma v Kranjski Gori!
	8. Napiši tri vzroke preseljevanja ljudi iz Posavskega hribovja na Kamniško Bistriško polje!
	9. Naštej tri pokrajine, kjer je malo turizma! Razloži zakaj tam ni veliko turizma!
	10. Naštej tri pokrajine, kjer je veliko kmetijstva! V eni izmed njih kmetijstvo tudi opiši (kaj gojijo, vrste kmetijstva)!
	11. Kaj sta Ilirika in Slovenika? Katere vrste prometa so v Sloveniji pomembne za potniški in katere za tovorni promet?
	12. Kaj je naravni prirastek? Kako ga izračunamo?
	13. Komat trdi: »Nihče ne bo ničesar naredil namesto nas.« Kaj je s tem mislil? Kaj ti misliš o tem?

SKUPINA C:

* + 1. Naštej 5 družbenih dejavnikov, ki vplivajo na naravni prirastek!
		2. Izračunaj rodnost za državo, ki ima smrtnost 5 promilov, naravni prirastek pa 7 promilov!
		3. Kolikšna je površina Slovenije? Izračunaj gostoto prebivalstva Slovenije!
		4. Določi in opiši lego drugega največjega mesta v Sloveniji!
		5. Zakaj se je v SLO število ljudi, ki živijo od kmetijstva po drugi svetovni vojni zmanjšalo?
		6. Kaj je suburbanizacija? Naštej nekaj primerov!
		7. Naštej tri pokrajine, odkoder se ljudje odseljujejo! Kakšni so vzroki in kakšne so posledice tega pojava!
		8. Ali se število visoko izobraženih ljudi v SLO veča ali manjša? Kaj meniš o tem družbenem pojavu? – utemelji svoj odgovor!
		9. Zakaj imamo v Panonskem svetu največ zdravilišč?
		10. Naštej tri mesta, kamor se v Sloveniji priseli veliko imigrantov! Katere vrste selitev še poznamo?
		11. Kako rudarstvo vpliva na emisije danes?
		12. Katere vere je v Sloveniji največ? Kako sta ta vera in slovenska kultura med seboj povezani?
		13. Kako si razlagaš Komatovo trditev, da bi se ob razpadu družbeno gospodarskega sistema pojavil kriminal na ulicah?